google/wiki40b huggingface dataset:
Skala Richter

Skala magnitud Richter (atau ringkasnya skala Richter) ialah suatu sistem skala seismos yang dibangunkan bagi memberikan suatu nombor bagi mewakili tenaga yang dibebaskan semasa suatu gempa bumi.
Skala ini ialah suatu skala logaritma asas-10. Magnitudnya ditakrifkan sebagai logaritma nisbah amplitud gelombang yang diukur oleh seismograf kepada suatu amplitud kecil sembarangan. Jadi gempa bumi yang berukuran 5.0 pada skala Richter memiliki amplitud gegaran 10 kali lebih besar daripada gempa yang berukuran 4.0, dan berpadanan dengan keluaran tenaga 31.6 kali lebih besar.
Sejak pertengahan abad ke-20, penggunaan skala magnitud Richter telah mula digantikan oleh skala magnitud momen (MMS) di banyak negara.

Pembangunan

Skala Richter dicipta oleh Charles Francis Richter pada 1935: Charles sebelum ini telah mempelajari bidang seismologi di  Universiti Stanford. Pada tahun 1927, Beliau mula bekerja di makmal seismologi di Pasadena, California dan setahun kemudian Charles F. Richter telah melanjutkan pengajian ijazah kedoktoran dalam bidang fizik teori di Institut Teknologi California (CalTech) pada tahun 1928. 
Pada tahun 1935, Richter dengan bantuan Beno Gutenberg telah mengembangkan satu sistem untuk mengukur kekuatan gempa bumi yang dikenali sebagai skala Richter sempena namanya dan pada mulanya bertujuan digunakan di California sahaja. Skala Richter yang dikembangkannya merupakan gandaan matematik untuk membezakan sesuatu kekuatan gempa bumi dan diterima pakai secara meluas setelah diubah suai. Kekuatan gempa bumi ditetapkan dengan penggunaan logaritma gandaan (amplitud) gelombang yang dirakamkan oleh mesin seismograf. 
Richter memilih secara sembarangan peristiwa bermagnitud 0 ialah gempa bumi yang menunjukkan sesaran mendatar tergabung maksimum sebanyak  1 µm pada seismogram yang direkod menggunakan seismograf kilasan Wood-Anderson 100 km (62 mi) dari pusat gempa. Gempa bumi terkecil yang boleh direkodkan dan dikenal pasti ketika itu ialah sekitar magnitud 3. Sebagai bandingan, gempa dengan kekuatan 2.0 atau lebih kecil dianggap gempa mikro, biasanya tidak dapat dikesan oleh manusia dan hanya dirakamkan di mesin seismograf tempatan. Gempa bumi dengan kekuatan 4.5 mampu dirakam mesin seismograf di seluruh dunia dan berlaku beribu kali setahun. Kekuatan 5.3 dikelaskan sebagai gempa bumi sederhana dan kekuatan 6.3 dikelaskan sebagai gempa bumi yang kuat.
Gempa bumi besar seperti yang terjadi di Alaska tahun 1964 diukur memiliki magnitud 8.0 atau lebih. Rata-rata satu gempa bumi yang berukuran seperti itu terjadi setiap tahun.
Arrien

Arrien merupakan sebuah komun di jabatan Pyrénées-Atlantiques di barat-daya Perancis.
Kampung Alor Kumbang

Poskod

Poskod yang digunakan di Kampung Alor Kumbang, Pendang, Kedah adalah 06720.
Tsuyoshi Otsuki

Karier kejurulatihan

Dia melatih Urawa Reds (2018).
Sumber khalayak

Sumber khalayak atau urun daya (Bahasa Inggeris: crowdsourcing) ialah suatu model pencarian sumber di mana individu atau organisasi mendapatkan barangan dan perkhidmatan, termasuk idea dan kewangan, daripada kelompok pengguna Internet pengguna yang besar, agak terbuka dan sering cepat berubah. Ia membahagikan tugas antara peserta untuk mencapai suatu hasil yang akumulatif.
Konsep ini telah lama wujud sebelum zaman teknologi digital (yakni "di luar talian"), di mana pandangan orang ramai dilibatkan dalam mencari penyelesaian kepada masalah yang sukar ditangani dengan sendirinya meskipun dalam kalangan pihak bertanggungjawab yang arif; sama ada melalui pungutan suara, pertandingan mahupun cabaran.

Peristilahan dan pentakrifan

Peristilahan yang menggambarkan konsep ini dengan tepatnya dirasmikan oleh Dewan Bahasa dan Pustaka di Malaysia pada tahun 2017 melalui padanan dengan istilah asal dalan bahasa Inggeris, crowdsourcing. Indonesia pula lebih menggunakan istilah "urun daya" melalui analogi daripada istilah "alih daya" (outsourcing), di mana "urun" merupakan kata kerja yang bermaksud "menyumbang" atau "menyokong".
Istilah bahasa Inggeris yang asal pula diilhamkan Jeff Howe dan Mark Robinson, editor majalah teknologi Amerika Syarikat Wired, pada 2005 bagi menggambarkan kegunaan Internet oleh sesetengan perniagaan untuk menyumberluarkan tugas kepada orang ramai (dalam bahasa Inggerisnya: "...outsource work to the crowd"). Howe pertama kalinya menerbitkan takrifannya mengenai istilah Inggeris ini dalam tulisan blog sampingannya kepada sebuah artikel dalam isu Jun 2006 majalah tersebut nukilannya bertajuk "The Rise of Crowdsourcing", yang terbit beberapa hari kemudian:
"Sumber khalayak secara ringkasnya diertikan sebagai tindakan suatu syarikat atau institusi mengalihkan kerja yang dahulunya dilakukan pekerja ke luar syarikat atau institusi kepada suatu rangkaian orang ramai yang tidak jelas (dan biasanya bersaiz besar) dalam bentuk panggilan terbuka. Ia boleh datang dalam bentuk pengeluaran rakan sebaya (apabila tugas dilakukan secara kolaboratifnya), tetapi ia juga sering dilakukan oleh individu tunggal. Prasyarat yang utama [kepada model ini] ialah penggunaan format panggilan terbuka serta rangkaian pekerja berpotensi yang besar."
Kakaktua Filipina

Perincian

Warna bulunya hampir keseluruhannya berwarna putih dengan warna merah di sekeliling dubur, warna kekuningan di bawah ekor dan kuning pucat di bawah sayap. Saiznya sepanjang 12 inci dan rentang sayap 8.6 inci.
Kakaktua ini lebih senyap berbanding spesies kakaktua yang lain seperti kakaktua Payung atau kakaktua Maluku.

Taburan dan status

Kakaktua Filipina dahulunya banyak didapati di kepulauan besar dan kecil di Filipina termasuk utara dan selatan Luzon. Pada awal tahun 1990-an, populasi di habitat liar dianggarkan sebanyak 1000-4000 ekor, bagaimanapun pada tahun 2008 jumlahnya berkurangan kepada kurang daripada 1000 ekor. Populasi yang masih tinggal boleh didapati di kepulauan Palawan, Tawitawi, Mindanao dan Masbate. Jumlah terbanyak boleh didpati di Kawasan Faunal Palawan di mana Yayasan Katala membiayai Program Pemuliharaan Kakaktua Filipina sejak tahun 1998. Terdapat sekitar 180 ekor telah dijumpai di kawasan pemuliharaan liar di kawasan perbandaran di Narra dan Kota Puerto Princesa, Palawan. Usaha-usaha bagi pemuliharaan oleh Yayasan Katala telah diancam oleh satu rancangan untuk membina sebuah stesen janakuasa berkuasa arang batu di pantai Palawan. Pertubuhan Alam Sekitar seperti Yayasan Katala Fatau Penyelamatan Hutan Hutan sedang berusaha untuk membatalkan pembinaan ini.
Satu pembiakan di dalam sangkar telah diusahakan oleh Birds International yang dimiliki oleh Antonio de Dios berdekatan Manila.
Spesies ini terancam teruk. Populasinya telah merudum jatuh di sebabkan penangkapan haram bagi tujuan perdagangan. Harganya sangat tinggi iaitu sekitar AS$160 di Manila pada tahun 1997 bermakna anak burung diambil dari sarang yang boleh dicapai. Faktor-faktor lain termasuk kehilangan habitat pantai dan anggapan sebagai haiwan perosak.

Kelakuan

Kakaktua Filipina merupakan sejenis spesies yang suka makan dan terbang dalam kumpulan bising secara sosial. Walau bagaimanapun, kumpulan berpasangan akan hidup berasingan semasa musim membiak bermula pada bulan Mac sehingga Julai.
Kakaktua ini memakan biji, buah-buahan, bunga, kuntum dan nektar. Spesies ini bijak menyesuaikan diri dan mencari makanan bijirin seperti padi separuh masak dan jagung sehingga dianggap sebagai haiwan perosak.
Oberstenfeld

Oberstenfeld merupakan sebuah kota terletak di Ludwigsburg, Baden-Württemberg, Jerman.
Cauvinisme

Cauvinism, (disebut /ˈʃoʊvɨnɪzəm/), berasal dari perkataan Inggeris: chauvinism di dalam maknanya sebenar-benarnya adalah kepercayaan yang patriotik, berlebihan, dan membuta tuli dalam keunggulan dan keberanian nasional.Tambahan lagi, ia menjadi satu kepartisanan yang melampau dan fanatik bagi pihak mana-mana kumpulan yang dimilikinya, terutamanya apabila pemihakan itu termasuk rasa sifat iri hati dan benci terhadap kumpulan lawan. Jingoisme juga adalah satu bentuk Inggeris yang selari dengan perkataan Perancis tersebut. Satu penggunaan sezaman istilah itu adalah di dalam frasa cauvisinisme lelaki/male chauvinism. Disebabkan oleh "cauvinisme" menjadi istilah yang selalu didengari di dalam konteks ini, ia selalu dipercayai atau dirujuk secara salah ekslusif kepada "Cauvinisme lelaki" seperti anti-feminisme dan seksisme.
Burung Rimba Genting

Ciri-ciri

Burung Rimba Genting ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Rimba Genting adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Rimba Genting tidak bergigi.

Pembiakan

Burung Rimba Genting membiak dengan bertelur. Telur Burung Rimba Genting bercangkerang keras.
V.S.K.Valasai

Demografik 2011

Menurut bancian India pada tahun 2001, V.S.K.Valasai memiliki bilangan penduduk seramai 17,865 . Dari jumlah tersebut, kaum lelaki membentuk 50%% dari jumlah keseluruhan populasi dan wanita seramai 50%%.

Pendidikan 2011

Menurut bancian India pada tahun 2011 V.S.K.Valasai memiliki kadar pendidikan (kebolehan membaca) 58%%, di bawah kadar purata kebangsaan 59.5%; dengan 58%% dari lelaki dan 42%% wanita mampu membaca. 0.11% dari populasi berusia di bawah 6 tahun. (2001)
Fiscal, Huesca

Fiscal merupakan sebuah kawasan perbandaran yang terletak di wilayah Huesca, Aragon, Sepanyol
Litar Antarabangsa Sepang

Sejarah

Litar ini telah direka oleh Hermann Tilke, yang kemudiannya mereka bentuk kemudahan baru di Shanghai, Bahrain, Turki, Valencia, Singapura, Korea, India dan Texas, TX
Litar ini dirasmikan oleh Perdana Menteri Malaysia yang keempat, iaitu Tun Doktor Mahathir Bin Mohamad pada 7 Mac 1999. Beliau kemudiannya merasmikan perlumbaan Moto GP yang pertama di Malaysia pada 20 April 1999, dan juga perlumbaan Formula Satu pertama di Malaysia.
Pada 23 Oktober 2011, pada pusingan kedua dalam perlumbaan Moto GP 2011, pelumba motosikal dari Itali, Marco Simoncelli, meninggal dunia selepas mengalami kemalangan di selekoh ke-11. Perlumbaan tersebut dihentikan berikutan kemalangan tersebut.

Susunan litar

Litar utama, biasanya digunakan mengikut arah jam, ialah 5,54 kilometer panjang, dan mempunyai sudut menyapu dan jalan lurus yang luas. Susunan litar ini agak luar biasa. Litar ini mempunyai jalan yang lurus yang dipisahkan dari pit dan diikuti oleh satu belokan yang amat tajam.
Konfigurasi yang lain juga boleh digunakan untuk berlumba mengikut arah jam. Konfigurasi ini menggunakan separuh pertama litar utama dan berpaling ke arah pit, selepas belokan keenam dan ia adalah 2,71 km panjang secara keseluruhan.
Litar selatan ialah separuh lain litar ini. Belakang litar utama menjadi pit lurus apabila litar selatan digunakan, dan bersambung ke selekoh kelapan untuk membentuk satu belokan tajam. Dengan mengikut arah jam, litar ini adalah 2,61 km panjang.
Litar ini juga mempunyai litar untuk perlumbaan go-kart dan motocross.
Saint-Sulpice-en-Pareds

Saint-Sulpice-en-Pareds ialah sebuah komun di jabatan Vendée di wilayah Pays de la Loire barat Perancis.
Kampung Bukit Haji Salleh

Poskod

Poskod yang digunakan di Kampung Bukit Haji Salleh, Kuala Terengganu, Terengganu ialah 21080.
Masjid Raudhatul-Jannah

Latar belakang

Masjid Raudhatul-Jannah terletak di kedudukan Latitud 2 darjah, 53 minit, 27 saat Utara dan Longitud 101 darjah, 45 minit, 43 saat Timur. Arah kiblatnya adalah pada 292 darjah, 38minit, 34 saat.
Kuda padi Dartmoor

Ciri-ciri

Kepalanya yang kecil mempunyai mata yang besar dan lebar serta telinga yang tajam. Badannya kuat dan sederhana panjang dengan sangkar rusuk yang lebar dan tebal. Kakinya kuat, panjang dari badan ke paras lutut dan keting, anggota tulang keringnya pendek tetapi kuat dan padat, serta lutut yang rata depannya; kaki depannya diangkat ke arah bahu yang bersudut luas dan cukup bebas bergerak, sementara kaki belakangnya diangkat kepada suku yang berotot tegap dan bundar rupanya. Surai dan ekornya seharusnya lebat dan berjela-jela, sementara pergerakannya bebas dan licin. Kuda padi Dartmoor baik pembawaannya, boleh diharap, lemah-lembut dan tenteram. Kebanyakan kuda Dartmoor berdiri di antara 11.1 ke 12.2 tangan (45 ke 50 inci, 114 ke 127 cm); seekor ahli baka ini tidak harus mencecah tinggi 12.2 tangan menurut piawaian yang diperkenalkan pada tahun 1924. Antara warna-warna yang diterima adalah bay, coklat, hitam, kelabu, berangan atau roan.
Arnab dan Kura-kura

Arnab dan Kura-Kura adalah sebuah cerita dongeng teladan yang dianggap sebagai karya Aesop. Kisahnya mengenai seekor arnab yang mencemuh seekor kura-kura yang bergerak lambat. Sang kura-kura membalas dengan cabaran berlumba dengan sang arnab. Walaupun sang arnab mula-mula berlumba jauh sekali di hadapan sang kura-kura dan amat yakin akan menang, ia berehat sejenak di tengah-tengah laluan perlumbaan. Akhirnya, setelah berjaga, si arnab mendapati pesaingnya yang lambat itu akhirnya memenangi perlumbaan.
Makam Diraja Bukit Chandan

Makam Diraja Bukit Chandan atau lebih dikenali sebagai Makam Diraja Al-Ghufran ialah sebuah Makam Diraja negeri Perak Darul Ridzuan yang terletak bersebelahan dengan Masjid Ubudiah (sebelum ini digelar Masjid Negeri), Bukit Chandan di Jalan Istana, 33000 Kuala Kangsar, Perak, Malaysia.
Masjid Mukim Be'oh

Pentadbiran

Masjid Mukim Be'oh memiliki nombor pendaftaran masjid No Daftar: MY-03-BCK-00510.
Balai Polis Tanjung Tualang

Balai Polis Tanjung Tualang terletak di pekan Tanjung Tualang, daerah Batu Gajah, negeri Perak. Balai polis ini terletak di tepi jalan antara Kampung Gajah dengan Tanjung Tualang.
Masjid Al-Hidayah, Felda Panching Timur

Pentadbiran

Masjid Al-Hidayah memiliki nombor pendaftaran masjid No Daftar: MY-06-KTN-00107.
Darjah kebesaran, bintang dan pingat Brunei

Darjah kebesaran, bintang dan pingat Brunei terdiri daripada Bintang-Bintang Kebesaran dan Pingat-Pingat Kehormatan. Kedua-duanya dikurniakan oleh Sultan Brunei atas dasar pencapaian, terutama sekali sumbangan terhadap negara. Pengurniaan beberapa Bintang Kebesaran juga termasuk pengurniaan gelaran, yang mana gelaran berkenaan akan menjadi sebahagian daripada nama peribadi penerima dalam persuratan rasmi atau apabila disebut dalam media rasmi di negara ini. Bintang-Bintang Kebesaran dan Pingat-Pingat Kehormatan adalah di bawah tanggungjawab Jabatan Adat Istiadat Negara, sebuah jabatan kerajaan di bawah Jabatan Perdana Menteri, yang juga bertanggungjawab terhadap adat istiadat dan protokol diraja Brunei.
Medal-medal Bintang-Bintang Kebesaran dan Pingat-Pingat Kehormatan dipaparkan di Muzium Alat Kebesaran Diraja yang terletak di ibu negara.

Pengurniaan

Pengurniaan sebenar melibatkan penerima dikurniakan medal dalam suatu istiadat (upacara) oleh Sultan atau kadang-kadang Pengiran Muda Mahkota (Putera Mahkota) atas perkenan Sultan. Istiadat ini secara tradisinya diadakan di Lapau iaitu sebuah dewan untuk istiadat diraja dalam budaya Brunei. Pada masa ini, Bintang-Bintang Kebesaran sehingga Darjah Ketiga dianugerahkan oleh KDYMM Paduka Seri Baginda Sultan Haji Hassanal Bolkiah dalam istiadat yang diadakan setiap tahun pada hari keputeraan KDYMM iaitu setiap 15 Julai, walau bagaimanapun diadakan bukan di Lapau tetapi di Balai Singgahsana Indera Buena, sebuah dewan istiadat dalam Istana Nurul Iman. Manakala Bintang-Bintang Kebesaran bagi Darjah yang lain serta Pingat-Pingat Kehormatan dikurniakan oleh KDYMM atau DYTM Paduka Seri Pengiran Muda Mahkota Pengiran Muda Haji Al-Muhtadee Billah dalam istiadat lain pada hari-hari yang lain, walau bagaimanapun biasanya diadakan sempena sambutan ulang tahun hari keputeraan tersebut juga. Istiadat tersebut telah secara tradisinya diadakan di bangunan Lapau di pusat bandar Bandar Seri Begawan tetapi pada tahun-tahun kebelakangan ini ianya telah diadakan di balai Lapau yang lebih besar di dalam istana untuk menampung peningkatan bilangan penerima.

Senarai

Berikut adalah senarai Bintang-Bintang Kebesaran dan Pingat-Pingat Kehormatan Brunei.
Gehrde

Gehrde merupakan sebuah munisipaliti terletak di daerah Osnabrück, Niedersachsen, Jerman.
HMS Onslow

HMS Onslow (G17)adalah sebuah kapal pembinasa British yang dibina sebagai pemimpin flotilla. Kapal ini adalah dari kelas “O” kapal-kapal pembinasa yang mempunyai kelajuan tinggi (37 knot). Kapal-kapal kelas ini mula memasuki perkhidmatan Tentera Laut Diraja British dalam tahun 1941.
Kapal ini mula dibina oleh limbungan kapal John Brown, Clydebank pada 1 Julai 1940 dan dilancarkan pada 21 Mac 1941. Pembinaan siap pada 8 Oktober 1941. HMS Onslow mempunyai berat standard 1,610 tan (lebih daripada berat 1,500 tan untuk kapal-kapal jkelas “O” yang lain kerana HMS Onslow dilengkapkan sebagai Pemimpin Flotilla.) Kapal ini diberikan persenjataan 4 x meriam 4.7 inci dan 1 pucuk meriam 4 inci, dan juga 4 tiub pelancar torpedo 21 inci. Selain itu, HMS Onslow mempunyai senjata lain meriam anti kapl terbang terdiri dari 4 x meriam 2 pounder , 4 x meriam 20mm Oerlikon dan 2 laras mesingan .303 inci.
HMS Onslow mencapai kejayaan semasa Pertempuran Laut Barents dalam tahun 1942 semasa mengiringi konvoi JW51B ke Rusia. Konvoi tersebut diserang dan HMS Onslow bersama kapal pengiring yang lain bersama-sama menangkis serangan daripada kapal perang dan kapal kruiser Jerman Lutzow dan Admiral Hipper. HMS Onslow sendiri mengalami kerosakan teruk akibat pertempuran ini dan pegawai pemerintahnya, Komander Robert St. Vincent Sherbrooke, cedera parah dan hilang penglihatan salah satu daripada matanya.
Tetapi disebabkan kecekalan dan keazaman kapal-kapal pengiring konvoi, Admiral Hipper terpaksa berundur. Konvoi tersebut tidak mengalami apa-apa kerosakan. Robert St. Vincent Sherbrooke kemudiannya diberikan anugerah pingat Victoria Cross kerana keberaniannya. Kesan pertempuran ini amat menyengat, Adolf Hitler naik berang dan mengarahkan semua kapal-kapal berat Tentera Laut Jerman dilucutkan senjata. Laksamana Raeder pula meletakkan jawatan sebagai panglima Kriegsmarine. Sebaliknya, berita bagaimana enam buah kapal pembinasa British berjaya menewaskan dua buah kruiser Jerman membakar semangat dan moral pasukan British.
HMS Onslow juga terlibat dalam kemusnahan kapal selam U-589 dalam bulan September 1942 apabila mengiringi konvoi PQ-18. HMS Onslow ditugaskan mengiringi konvoi JW55B ketika Pertempuran North Cape. Dalam tahun 1944, HMS Onslow mengiringi pasukan yang diserang oleh bot laju Jerman semasa Eksesais Tiger. Semasa operasi D-Day, HMS Onslow menjadi sebahagian daripada kapal pengiring yang memberikan perlindungan kepada kapal-kapal yang menyertai operasi Penaklukan Normandy.
Dalam tahun 1949, kapal ini dijual kepada Pakistan dan ditauliahkan sebagai PNS Tippu Sultan. Kapal itu berkhidmat dengan Tentera Laut Pakistan sehingga tahun 1979.
Ambala

Demografik 2001

Menurut bancian India pada tahun 2001, Ambala memiliki bilangan penduduk seramai 139,222. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2011

Menurut bancian India pada tahun 2001 Ambala memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 55% lelaki dan 45% wanita mampu membaca. 11% dari populasi berusia di bawah 6 tahun. (2001)
Marga Dajan Puri

Poskod

Poskod yang digunakan di Marga Dajan Puri adalah 82181. Terdapat 15 buah desa/kelurahan di dalam daerah kecamatan Marga.
Generasi Metal

Kredit

P & C Pustaka Muzik NSR (M) Sdn Bhd
Penerbit: Azmee 
 
Jurutaip List: Ain 
 
Penolong Penerbit: Ija Medicine dan East 
 
Studio: Booty Studio
Line-up: 
 
Rashdan Rahmat – Drum 
 
Shamsul Kamal Osman – Gitar 
 
Azmee Abdul Manap – Vokal
Barcus

Barcus merupakan sebuah komun di jabatan Pyrénées-Atlantiques di barat-daya Perancis.
Pekan Sungai Raba

Pentadbiran

Pekan Sungai Raba merupakan salah sebuah mukim yang terdapat dalam negeri Selangor, dan juga merupakan satu dari mukim yang terletak dalam pentadbiran Daerah Kuala Langat.
FC ViOn Zlaté Moravce

Sejarah

Daripada penubuhan kelab pada tahun 1995 sehingga 2004, mereka telah bermain di dalam pelbagai pertandingan kebangsaan. Pada tahun 2004 mereka telah dinaikkan kepada Divisyen kedua Slovak, dan kemudian di dalam musim 2006/07 mereka telah dinaikkan kepada Liga Corgoň, dan telah memenangi Piala Slovak, menewaskan FC Senec 4–0. Ini memastikan mereka mendapat tempat di dalam pusingan kelayakan pertama Piala UEFA Cup 2007-08.
Zlaté Moravce telah bermain di dalam perlawanan Eropah mereka yang pertama pada 19 Julai 2007 didalam Piala UEFA Cup di halaman mereka menentang FC Almaty, memenangi 3–1. Pada 2 Ogos 2007, mereka mengikat kedudukan Almaty 1–1, telah melayakkan mereka ke pusingan kelayakan kedua.
Gehofen

Gehofen merupakan sebuah kawasan perbandaran terletak di daerah Kyffhäuserkreis, Thüringen, Jerman.
Sankt Aldegund

Sankt Aldegund merupakan sebuah kawasan perbandaran terletak di daerah Cochem-Zell, Rhineland-Palatinate, Jerman.
Proskripsi

Proskripsi (Bahasa Latin: proscriptio) ialah pengecaman di khalayak ramai dan kecaman rasmi musuh negara. Istilah ini berasal dai Rom Kuno, tetapi ada digunakan buat memerikan kejadian yang sama pada masa dan tempat berlainan.
Proskripsi membawa makna penghapusan pesaing politik atau musuh peribadi secara beramai-ramai, dan sering berlaku semasa revolusi ganas, terutamanya semasa Pemerintahan Ganas Revolusi Perancis ataupun Pembersihan Besar yang dilakukan Josef Stalin. Proskripsi terbabit dalam keganasan politik di Argentina terhadap Peronism selepas Perón lari keluar.
Proskripsi ditakrifkan oleh Kamus Inggeris Oxford sebagai "pengistiharan pengecaman sehingga mati atai dihalau" dan merupakan perkataan yang penuh nada politik, sering kali digunakan bagi merujuk pada hukuman atau pembunuhan yang diluluskan oleh negara. Sebagai contoh pembunuhan Osama bin Laden oleh Amerika Syarikat.
.ky

.ky merupakan domain peringkat tinggi kod negara Internet untuk Kepulauan Cayman. Penggunaan domain ini hanya dihadkan untuk syarikat yang beroperasi di Kepulauan Cayman kerana alamat dan nomobor telefon tempatan diperlukan untuk pendaftaran.
Kampung Dodol

Poskod

Poskod yang digunakan di Kampung Dodol, George Town, Pulau Pinang ialah 10150.
Hutan Lipur Kuala Woh

Hutan Lipur Kuala Woh merupakan salah satu tumpuan para pelancong di Perak.
Hutan Lipur Kuala Woh terletak di Batang Padang, Perak.
Kampung Raban

Poskod

Poskod yang digunakan di Kampung Raban, Kuala Kangsar, Perak ialah 33030.
Lubuk Banyau

Poskod

Poskod yang digunakan di Lubuk Banyau adalah 38657. Terdapat 8 buah desa di dalam daerah kecamatan Padang Jaya.
Banfield

Sejarah

Pada 1873 stesen keretapi Banfield, dinamakan selepas lelaki Inggeris Edward Banfield, pengurus umum syarikat keretapi milik British Buenos Aires Great Southern Railway, telah dibuka. Pada Ogos 19, 1873, bidang-bidang tanah pertama di kawasan itu telah diiklankan untuk jualan dan pembangunan mengembang telah mengambil tempat dari 1880an seterusnya.

Sukan

Bandar ini adalah rumahnya kelab bola sepak Club Atlético Banfield ditubuh pada 1896, dan Lomas Athletic Sports Club.

Budaya

Mungkin institusi budaya terpenting Banfield adalah Pemuliharaan Muzik Julián Aguirre, diasaskan oleh penggabuh dan konduktor Alberto Ginastera, pada 1951.
Menuanrumahkan sekurang-kuranya 2,000 pelajar tiap tahun, ia adalah sekolah klasik dan choral terpenting di Agrentina dan adalah alma mater pengarah dan cendikiawan muzik di sepanjang negara dan Latin Amerika.
Erquery

Erquery ialah sebuah komun di jabatan Oise di utara Perancis, wilayah Picardy.